**Tisztelt Igazgató Asszony, Igazgató Úr!**

A **Corvinus Általános Nyelvvizsga** széles körű megismertetése céljából **2015. március** **13-án** (péntek) **INGYENES PRÓBAVIZSGÁT** tartunk **angol és német ÁLTALÁNOS nyelvből** **B2 és C1** szinten a **Corvinus Egyetem épületében**. (A megjelenésről a vizsgán résztvevőknek igazolást adunk.)

Tekintettel arra, hogy a vizsga felépítése illetve feladattípusai számos hasonlóságot mutatnak a nyelvi **érettségi feladatokkal**, így próbavizsgánk hasznos visszajelzést adhat az emelt- vagy középszintű érettségire készülő diákoknak is.

A próbavizsgán résztvevő diákok között **ÉRTÉKES NYEREMÉNYEKET** sorsolunk ki.

* **Sikeres** „komplex” (írásbeli vizsga és hallás utáni szövegértés) próbavizsga esetén **minden 10. diák** egy **ingyenes** **NYELVVIZSGA LEHETŐSÉGET** kap (**írásbeli vagy szóbeli)** a Corvinus Általános Nyelvvizsgára.
* **Sikertelen** „komplex” (írásbeli vizsga és hallás utáni szövegértés) próbavizsga esetén **minden 10. diák** egy **ajándék** **VIZSGAFELKÉSZÍTŐ KÖNYVET** kap a Corvinus Általános Nyelvvizsgára. (A Lexika Kiadó kiadásában hamarosan megjelenő *Nagy CORVINUS Nyelvvizsgakönyv*.)

Amennyiben iskolája szeretné **saját épületében, saját időbeosztása szerint** (március 2. és 13. között) megtartani a próbavizsgát, erre - előzetes egyeztetés után - természetesen lehetőséget adunk. A próbavizsgához minden vizsgaanyagot a vizsgaközpont biztosít, az értékelést a központ végzi.

**Kérem, hogy a próbavizsgáról szóló információs plakátot szíveskedjen eljuttatni az iskola diákjaihoz és nyelvtanáraihoz.**

A plakátot kinyomtatva postán is megküldjük iskolájuk részére, amennyiben támogatja kezdeményezésünket. Kérem, szíveskedjen visszajelezni a nyelvvizsga@uni-corvinus.hu e-mail címre a plakát darabszámát illetően.

Bármilyen további kérdés esetén szívesen állok rendelkezésére.

Együttműködését előre is köszönöm.

Erdei József

vizsgaközpont-vezető

Budapest, 2015. január 20.